ai4bharat/Pralekha huggingface dataset:
భారీ పరిశ్రమల మంత్రిత్వ శాఖ
ఎలక్ట్రిక్ వాహనాల ధర తగ్గడం కోసం
వాహనాల్లో అంతర్దహన ఇంజిన్ ధరతో పోలిస్తే ఎలక్ట్రిక్ వాహన ధర సాపేక్షంగా ఎక్కువగా ఉంటుంది. అంతర్దహన ఇంజిన్లతో సమానంగా ఎలక్ట్రిక్/హైబ్రిడ్ వాహనాల ధరను అందుబాటులోకి దించడానికి ప్రభుత్వం ఈ క్రింది చర్యలు తీసుకుంది.
i. ఎలక్ట్రిక్ ద్విచక్ర వాహనాల డిమాండ్ ప్రోత్సాహకాన్ని జూన్ 11, 2021 నుండి వాహన ధరలో 20% నుండి 40% పరిమితి పెరుగుదలతో కిలోవాట్ అవర్ ప్రమాణానికి రూ. 10,000/ నుండి రూ. 15,000 వరకూ పెంచడం వల్ల సాధారణ టూ వీలర్ వాహనాలతో సమానంగా ఎలక్ట్రిక్ టూ వీలర్ల ధరను స్థిరీకరించవచ్చు.
దేశంలో బ్యాటరీ ధరలు తగ్గించేందుకు దేశంలో అధునాతన రసాయనిక సెల్  తయారీకి సంబంధించిన ఉత్పత్తి ఆధార ప్రోత్సాహక  పథకాన్ని 12 మే, 2021న ప్రభుత్వం ఆమోదించింది. బ్యాటరీ ధర తగ్గడం వల్ల ఎలక్ట్రిక్ వాహనాల ధర తగ్గుతుంది.
ఎలక్ట్రిక్ వాహనాలు, వాటి విడిభాగాల తయారీ ఉత్పత్తి ఆధార ప్రోత్సాహక  పథకం కింద ఐదు సంవత్సరాల కాలానికి ది.15.09.2021న రూ. 25,938 కోట్ల బడ్జెట్ వ్యయంతో ఆమోదించారు.
ఎలక్ట్రిక్ వాహనాల అమ్మకం పన్ను - GST 12% నుండి 5%కి, ఎలక్ట్రిక్ వాహనాల ఛార్జర్లు/ఛార్జింగ్ స్టేషన్లపై జీఎస్టీని 18% నుంచి 5%కి తగ్గించారు.
రోడ్ ట్రాన్స్పోర్ట్ , హైవేస్ మంత్రిత్వ శాఖ  బ్యాటరీ వాహనాలు గ్రీన్ లైసెన్స్ ప్లేట్గుర్తింపుతో ఉంటాయని, వీటికి ప్రాంతీయ పర్మిట్ అవసరం లేదని ప్రకటించింది.
విద్యుత్ చాలిత వాహనాలపై రహదారి పన్నును మినహాయించాలని రాష్ట్రాలకు సలహా ఇస్తూ MoRTH ప్రకటన జారీ చేసింది, ఇది విద్యుత్/బ్యాటరీ వాహనాల ప్రారంభ ధరను తగ్గించడంలో ఉపయోగకారి.
ఆర్థిక మంత్రిత్వ శాఖ భారత ప్రభుత్వంలోని అన్ని మంత్రిత్వ శాఖలకు ఢిల్లీలోని సచివాలయాలు సంబంధిత ఆఫీసులలో అద్దెకు తీసుకున్న పెట్రోల్ మరియు డీజిల్ కార్ల బదులుగా ఎలక్ట్రిక్ కార్ల ను ఉపయోగించాలని లేఖ రాసింది.
భారీ పరిశ్రమల శాఖ సహాయ మంత్రి శ్రీ క్రిషన్ పాల్ గుర్జారిన్ ఈరోజు లోక్సభలో ఈ లిఖితపూర్వక సమాధానం ఇచ్చారు.
ఉక్కు మంత్రిత్వ శాఖ
తిరిగి పుంజుకుని రెండవ త్రైమాసికంలో నికర లాభం నమోదు చేసిన సెయిల్
టర్నోవర్లో 20% కంటే ఎక్కువ అభివృద్ధి నమోదు
ప్రస్తుత ఆర్థిక సంవత్సరం 2020-21 లో రెండవ త్రైమాసికంలో ఆర్థిక ఫలితాలను స్టీల్ అథారిటీ ఆఫ్ ఇండియా లిమిటెడ్  ప్రకటించింది. ఈ ఫలితాల్లో మంచి వృద్ధిని సెయిల్ ప్రతిబించింది. 2021 ఆర్ధిక సంవత్సంలోని రెండో త్రైమాసికంలో కంపెనీ 610.32 కోట్ల రూపాయలు నమోదు చేయగా పన్ను అనంతరం  లాభం 393.32 కోట్ల రూపాయలు. అదే క్రిందటి ఏడాది 523.03 కోట్ల నష్టం  342.84 కోట్లరూపాయలు గా ఉంది. తద్వారా 2021 ఆర్ధిక సంవత్సరం సాధించిన లాభం ఆర్ధిక వ్యవస్థలో పెరుగుదలను మరియు దేశీయ మార్కెట్లో కంపెనీ స్థితిస్థాపకత మరియు దృడమైన పనితీరును ప్రతిబింబిస్తుంది. ఈ ఏడాది ప్రారంభంలో కరోనా మహమ్మారి కారణంగా నెలకున్న ఆర్ధి సంక్షోభంతో కంపెనీ పోరాడింది. అయితే క్రమంగా పనితీరు మరియు కార్యకలాపాలలో వృద్ధిని కంపెనీ నమోదు చేస్తోంది. ఎఫ్వై 21 క్యూ 2 లో సెయిల్ టర్నోవర్ కూడా సిపిఎల్వై కంటే 20% కంటే ఎక్కువ అభివృద్ధిని నమోదు చేసి 16834.1 కోట్ల రూపాయలగా ఉంది.క్యూ2 ఎఫ్వై 21కు సంబంధించిన వడ్డీ, పన్నులు, తరుగుదల మరియు రుణ విమోచన  సిపిఎల్వై కంటే 58.7% ఆశ్చర్యకరమైన వృద్ధిని నమోదు చేసి 2098.09 కోట్ల రూపాయలుగా ఉంది. కోవిడ్ ప్రారంభం ద్వారా ఎదురైన ప్రతికూల ఫలితాలను సమర్ధవంతంగా ఎదుర్కోవాలని దృడంగా నిశ్చయించుకున్న కంపెనీ ఆ మేరు అనూహ్యమైన పనితీరును కనబరిచింది. అలాగే జూన్ 20 నుండి అమ్మకాల వృద్ధి వేగాన్ని కొనసాగించింది. మహమ్మారి ద్వారా ప్రభావితమైన ఎఫ్'21 మొదటి రెండు నెలల తరువాత, అప్పటి నుండి స్థిరమైన పనితీరును కనబరుస్తోంది. సిపిఎల్వై కంటే క్యూ 2 ఎఫ్వై 21 సమయంలో సెయిల్ అమ్మకాలలో 31.3% వృద్ధిని నమోదు చేసింది.
ఉక్కు ఉత్పత్తిని పెంచడంపై వ్యూహాత్మక దృష్టి పెట్టిన కంపెనీ క్యూ 2 ఎఫ్వై 21 లో 3.752 మెట్రిక్ టన్నుల అమ్మకపు స్టీల్ క్యూ 2 ఉత్పత్తిని క్యూ 2 ఎఫ్వై 21 లో సాధించింది. క్యూ2 ఎఫ్వై 21 అమ్మగలిగే ఉక్కు ఉత్పత్తి సిపిఎల్వై కంటే 5% పెరిగింది. కార్యాచరణ సామర్థ్యంపై దృష్టి కేంద్రీకరించడం వలన క్యూ2 ఎఫ్వై'21 సమయంలో కీలకమైన టెకో-ఎకనామిక్ పరిమితులు మరింత మెరుగయ్యాయి. కోక్ రేట్ , బ్లాస్ట్ ఫర్నేస్ ఉత్పాదకత  మరియు నిర్దిష్ట శక్తి వినియోగం  సిపిఎల్వై కంటే మెరుగుపడ్డాయి.
ప్రస్తుత ఆర్థిక సంవత్సరం రెండవ త్రైమాసికంలో కంపెనీ పనితీరుపై సెయిల్ చైర్మన్ శ్రీ అనిల్ కుమార్ చౌదరి మాట్లాడుతూ, “ఉహించని సవాళ్లతో ఈ సంవత్సరం ప్రారంభమైంది. ప్రపంచం మొత్తం అదే సవాళు ఎదుర్కోంది. అయితే మా పనితీరును ప్రోత్సహించడానికి మరియు అడ్డంకులను అధిగమించడానికి , సామర్థ్యాన్ని నిరూపించడానికి మన శక్తిపై దృష్టి కేంద్రీకరించడాని ఆ సమయం మమ్మల్నిప్రోత్సహించింది. అయితే దానిని సెయిల్ ధైర్యంగా ఎదుర్కోంది. కంపెనీ అన్ని అసమానతలను ధైర్యంగా ఎదుర్కోని పనితీరులో గణనీయమైన వృద్ధిని ప్రదర్శించడం ద్వారా క్యూ2 ఎఫ్వై 21 లో లాభాలను నమోదు చేసింది. భవిష్యత్తులో మెరుగైన పనితీరు కనబరచాలని కంపెనీ నిశ్చయించుకుంది. అలాగే ఆత్మనిభర్ భారత్ నిర్మాణానికి ప్రపంచ స్థాయి దేశీయ ఉక్కు ఉత్పత్తిదారుగా ఉండటానికి అవసరమైన అన్ని చర్యలు తీసుకోవడానికి సిద్ధంగా ఉంది ”.అని చెప్పారు.
ప్రధాన మంత్రి కార్యాలయం
శ్రీశైలం జలవిద్యుత్తు ప్లాంటు లో అగ్ని చెలరేగిన కారణం గా ప్రాణనష్టం సంభవించినందుకు బాధ ను వ్యక్తం చేసిన ప్రధాన మంత్రి
శ్రీశైలం జలవిద్యుత్తు ప్లాంటు లో మంటలు చెలరేగిన కారణం గా ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ బాధ ను వ్యక్తం చేశారు.
‘‘శ్రీశైలం జలవిద్యుత్తు ప్లాంటు లో అగ్ని ప్రమాదం సంభవించడం ఎంతో దురదృష్టకరం. ఆప్తుల ను కోల్పోయిన వారి శోకం లో నేను సైతం పాలుపంచుకొంటున్నాను. గాయపడ్డ వారు వీలయినంత త్వరగా కోలుకోవాలని నేను ఆశిస్తున్నాను’’ అని ప్రధాన మంత్రి అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 163.58 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 22,23,018
మొత్తం కేసుల్లో క్రియాశీల కేసులు 5.55%
ప్రస్తుత రికవరీ రేటు 93.23%
గత 24 గంటల్లో 2,99,073 మంది కోలుకున్నారు. దీంతో, కోలుకున్నవారి మొత్తం సంఖ్య 3,73,70,971 కు పెరిగింది.
గత 24 గంటల్లో 2,85,914 కొత్త కేసులు నమోదయ్యాయి.
రోజువారీ పాజిటివిటీ రేటు 16.16%
వారపు పాజిటివిటీ రేటు 17.33%
గత 24 గంటల్లో చేసిన 17,69,745 కొవిడ్ పరీక్షలతో కలుపుకుని ఇప్పటివరకు 72.05 కోట్ల పరీక్షలు చేశారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
దేశీయ వ్యాక్సిన్ ఉత్పత్తిని వేగవంతం చేయడానికి కేంద్రం చర్యలు తీసుకుంటోంది
భారత్ బయోటెక్తో టెక్నాలజీ బదిలీ కింద సంవత్సరానికి 22.8 కోట్ల మోతాదుల కోవాక్సిన్ను హాఫ్కిన్ బయోఫార్మా ఉత్పత్తి చేస్తుంది
అర్హత ఉన్న మొత్తం జనాభాకు త్వరగా టీకాలు వేసే లక్ష్యంతో కేంద్రం చొరవతో దేశంలో వ్యాక్సిన్ ఉత్పత్తి క్రమంగా పెరుగుతోంది.
ఈ చొరవలో భాగంగా ఆత్మనిర్భర్ భారత్ 3.0 మిషన్ కోవిడ్ సురక్ష ఆధ్వర్యంలో మూడు ప్రభుత్వ సంస్థలకు బయోటెక్నాలజీ విభాగం మద్దతు ఇస్తోంది. ఆ సంస్థలు
1. హాఫ్కిన్ బయోఫార్మాస్యూటికల్ కార్పొరేషన్ లిమిటెడ్, ముంబై,
2. ఇండియన్ ఇమ్యునోలాజికల్స్ లిమిటెడ్, హైదరాబాద్ మరియు
3. భారత్ ఇమ్యునోలాజికల్స్ & బయోలాజికల్స్ లిమిటెడ్, బులంద్షహర్, యుపి.
మహారాష్ట్ర రాష్ట్ర పిఎస్యు హాఫ్కిన్ బయోఫార్మా హైదరాబాద్లోని భారత్ బయోటెక్ లిమిటెడ్తో టెక్నాలజీ బదిలీ ఏర్పాట్ల కింద కోవాక్సిన్ వ్యాక్సిన్ తయారీకి సిద్ధమవుతోంది. సంస్థ యొక్క పరేల్ కాంప్లెక్స్లో వ్యాక్సిన్ ఉత్పత్తి జరుగుతుంది.
హాఫ్కిన్ బయోఫార్మా మేనేజింగ్ డైరెక్టర్ డాక్టర్ సందీప్ రాథోడ్ మాట్లాడుతూ "సంవత్సరంలో 22.8 కోట్ల మోతాదుల కోవాక్సిన్ ఉత్పత్తి చేయాలని కంపెనీ ప్రతిపాదించింది. కోవాక్సిన్ ఉత్పత్తిని చేపట్టడానికి హాఫ్కిన్ బయోఫార్మాకు కేంద్రం రూ .65 కోట్లు, మహారాష్ట్ర ప్రభుత్వం రూ .94 కోట్లు మంజూరు చేసింది" అని ఆయన చెప్పారు.
"మాకు 8 నెలల సమయం ఇవ్వబడింది. ఈ పని యుద్ధ ప్రాతిపదికన అమలు చేయబడుతోంది. టీకా ఉత్పత్తి ప్రక్రియ రెండు దశలను కలిగి ఉంటుంది. అవి ఔషధ పదార్ధం మరియు తుది ఔషధ ఉత్పత్తి. వీటి ఉత్పత్తి కోసం మేము బయో సేఫ్టీ లెవల్ 3  సదుపాయాన్ని నిర్మించాల్సిన అవసరం ఉంది. హాఫ్కిన్ ఇప్పటికే ఫిల్ ఫినిష్ సదుపాయాన్ని కలిగి ఉంది అని ఐఎఎస్ అధికారిగా మారిన డాక్టర్ రాథోడ్ చెప్పారు. ఇక్కడ పనిలో సూక్ష్మజీవులు ఉంటాయి, ఇవి ఉచ్ఛ్వాస మార్గం ద్వారా తీవ్రమైన వ్యాధిని కలిగిస్తాయి. బిఎస్ఎల్ 3 భద్రతా ప్రమాణం ద్వారా అటువంటి వాటినుండి రక్షణ లభిస్తుంది.
"ప్రభుత్వ రంగ ఆస్తులను ఉపయోగించి వ్యాక్సిన్ ఉత్పత్తి సామర్థ్యాన్ని పెంపొందించడం మన దేశంలో వ్యాక్సిన్ల ఉత్పత్తి సామర్థ్యాన్ని భారీగా పెంపొందిస్తుంది." అని బయోటెక్నాలజీ విభాగం కార్యదర్శి మరియు ఛైర్పర్సన్ బిరాక్  డాక్టర్ రేణు స్వరూప్ అన్నారు.
హాఫ్కిన్ బయోఫార్మాస్యూటికల్ కార్పొరేషన్ లిమిటెడ్ 122 సంవత్సరాల పురాతన హాఫ్కిన్ ఇన్స్టిట్యూట్ యొక్క ఒక శాఖ. ఇది దేశంలోని పురాతన బయోమెడికల్ పరిశోధనా సంస్థలలో ఒకటి. ప్లేగు వ్యాక్సిన్ను కనుగొన్న రష్యన్ బ్యాక్టీరియాలజిస్ట్ డాక్టర్ వాల్డెమార్ హాఫ్కిన్ పేరు పెట్టబడింది.
మూలాలు:
- డిపార్ట్మెంట్ ఆఫ్ బయోటెక్నాలజీ బ్యాక్ గ్రౌండ్ నోట్.
- డాక్టర్ సందీప్ రాథోడ్, ఎండీ, హాఫ్కిన్ బయోఫార్మా,ముంబై ఇంటర్వ్యూ
టీవీ న్యూస్ ఛానెల్స్ / యూట్యూబ్ ఛానెల్స్ కోసం సందేశం.
ఎఎన్ఐ ద్వారా హాఫ్కిన్ బయోఫార్మా వీడియో ఫీడ్ అందుబాటులో ఉంది
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
రూ.1710 కోట్ల టర్నోవర్ సాధించిన సెంట్రల్ వేర్హౌస్ కార్పొరేషన్ 
- రూ.35.77 కోట్ల మధ్యంతర డివిడెండ్ను కేంద్ర మంత్రి శ్రీ రామ్ విలాస్ పాశ్వాన్కు అందజేత
2019-20 సంవత్సరానికి గాను సెంట్రల్ వేర్హౌస్ కార్పొరేషన్  అత్యధికంగా రూ.1710 కోట్ల టర్నోవర్ సాధించింది. ఈ నేపథ్యంలో సంస్థ మేనేజింగ్ డైరెక్టర్ శ్రీ అరుణ్ కుమార్ శ్రీవాస్తవ ఈ రోజు రూ.35.77 కోట్ల విలువైన మధ్యంతర డివిడెండ్ చెక్కును కేంద్ర వినియోగదారుల వ్యవహారాలు, ఆహార, ప్రజా పంపిణీ శాఖ మంత్రి శ్రీ రామ్ విలాస్ పాశ్వాన్కు అందజేశారు. ఆహార, ప్రజా పంపిణీ శాఖ కార్యదర్శి శ్రీ సుధాన్షు పాండేతో పాటుగా మంత్రిత్వ శాఖ మరియు సీడబ్ల్యూసీ యొక్క ఇతర సీనియర్ అధికారుల సమక్షంలో ఆయన ఈ చెక్కును అందజేశారు. ఈ సందర్భంగా మంత్రి శ్రీ రామ్ విలాస్ పాశ్వాన్ సీడబ్ల్యూసీ మేటి పనితీరును ప్రశంసించారు. 2019-20 సంవత్సరానికి గాను సీడబ్ల్యూసీ తన పెయిడప్ క్యాపిటల్లో @95.53 శాతం మేర మధ్యంతర డివిడెండ్ను ప్రకటించింది. గత ఏడాది సంస్థ 72.20 శాతం మధ్యంతర డివిడెండ్ను సర్కారుకు చెల్లించింది. సంస్థలో భారత ప్రభుత్వం కలిగి ఉన్న 55 శాతం ఈక్విటీకి సమానంగా సీడబ్ల్యూసీ రూ.35.77 కోట్ల మేర మధ్యంతర డివిడెండ్ ప్రకటించింది. కాగా మొత్తంగా సంస్థ రూ.64.98 కోట్ల మేర మధ్యంతర డివిడెండ్ను ప్రకటించింది. సీడబ్ల్యూసీ 2019-20 సంవత్సరానికి సంబంధించిన తుది డివిడెండ్ను వాటాదారుల వార్షిక సాధారణ సమావేశంలో సంస్థ ప్రకటించనుంది.
(Visitor Counter : 136
బొగ్గు మంత్రిత్వ శాఖ
బొగ్గు మంత్రిత్వ శాఖలో ఆజాదీ కా అమృత్ మహోత్సవ్ వారోత్సవ వేడుకలు
- వివిధ కార్యక్రమాల నడుమ ఈ రోజు ఘనంగా ముగియనున్న వేడుక
బొగ్గు మంత్రిత్వ శాఖ న్యూఢిల్లీలో నిర్వహించిన ఆజాదీ కా అమృత్ మహోత్సవ్ ఐకానిక్ వారోత్సవ వేడుకలు వివిధ రకాల కార్యక్రమాల నడుమ ఈరోజు ముగియనున్నాయి. ఈ వేడుకలలో భాగంగా డాక్టర్ వైభవ్ చతుర్వేది “నికర శూన్యత.. భవిష్యత్తు కింద భారతదేశ ఇంధన వ్యవస్థల భవిష్యత్తు” అనే అంశంపై ప్రసంగించనున్నారు. “బొగ్గు & వాతావరణ మార్పు – భారతీయ దృక్పథం” అనే అంశంపై మంత్రిత్వ శాఖ మరియు పీఎస్యుల ఉద్యోగుల కోసం డిక్లమేషన్ పోటీలు నిర్వహించనున్నారు. దేశ ఆజాదీ కా అమృత్ మహోత్సవ్ ఐకానిక్ వారోత్సవ వేడుక ముగింపు రోజునకు ఆయా కార్యక్రమాలు ప్రధాన ఆకర్షణగా నిలవనున్నాయి. ముగింపు రోజు స్వాగత కార్యక్రమంలో బొగ్గు మంత్రిత్వ శాఖ కార్యదర్శి డాక్టర్ అనిల్ కుమార్ జైన్ ప్రసంగిస్తారు. వివిధ పోటీలలో విజేతలకు బహుమతులు పంపిణీ చేస్తారు. 7 మార్చి 2022న న్యూఢిల్లీలోని డాక్టర్ అంబేద్కర్ ఇంటర్నేషనల్ సెంటర్లో నిర్వహించిన కార్యక్రమంలో బొగ్గు, గనులు మరియు రైల్వేల శాఖ మంత్రి శ్రీ రావుసాహెబ్ పాటిల్ దన్వే ఆజాదీ కా అమృత్ మహోత్సవ్ వారం రోజుల వేడుకలను ప్రారంభించారు. కోల్ ఇండియా లిమిటెడ్, ఎన్ఎల్సీ ఇండియా లిమిటెడ్ల లఘుచిత్ర ప్రదర్శన స్థిరమైన మైనింగ్, బొగ్గు మరియు అనుబంధ రంగాలపై నిపుణుల చర్చలు, రక్తదాన శిబిరాలు మొదలైనవి బొగ్గు మంత్రిత్వ శాఖ యొక్క ఆజాదీ కా అమృత్ మహోత్సవ్ వారం రోజుల వేడుకలలో కొన్ని ముఖ్యాంశాలు.
ప్రధాన మంత్రి కార్యాలయం
లెక్కలేనంత మంది భారతీయుల వ్యవస్థాపక నైపుణ్య ప్రదర్శనకు.. వారు ఉపాధి సృష్టికర్తలు కావడానికి ముద్ర యోజన ఒక అవకాశమిచ్చింది: ప్రధానమంత్రి
ప్రధానమంత్రి ముద్ర యోజన ను ప్రారంభించింది మొదలు లెక్కలేనంత మంది భారతీయులు తమ వ్యవస్థాపక నైపుణ్యం ప్రదర్శించడంతోపాటు ఉపాధి సృష్టికర్తలుగా అవతరించడానికి అవకాశం కల్పించిందని ప్రధాని శ్రీ నరేంద్ర మోదీ అన్నారు. గత ఏడేళ్ల కాలంలో భారతీయుల ఆత్మగౌరవం పెంపుతోపాటు వారికి భాగ్యప్రదాతగా ముద్ర యోజన ఎనలేని పాత్ర పోషించిందని ఆయన పేర్కొన్నారు.
ఈ మేరకు ‘మైగవ్ఇండియా’ ట్వీట్పై స్పందిస్తూ ట్విట్టర్ద్వారా పంపిన సందేశంలో-
“#సాయం అందనివారికి నిధులు” సూత్రం ప్రాతిపదికగా ముద్రా యోజన అసంఖ్యాక భారతీయులు తమ వ్యవస్థాపక నైపుణ్యం ప్రదర్శించడంసహా ఉద్యోగ సృష్టికర్తలుగా మారే అవకాశం కల్పించింది. ఈ మేరకు మేం #’ఏడేళ్ల పీఎంఎంవై’ని గుర్తుచేసుకుంటున్న వేళ ఇది భారతీయుల ఆత్మగౌరవం పెంపుతోపాటు వారికి భాగ్యప్రదాతగా ఎనలేని పాత్ర పోషించిందని స్పష్టమవుతోంది” అని ప్రధాని వ్యాఖ్యానించారు.
(
పౌర విమానయాన మంత్రిత్వ శాఖ
దేశవ్యాప్తంగా ప్రజలకు అవసరమైన మందులను లైఫ్ లైన్ ఉడాన్ కింద 422 విమానాల్లో రవాణా చేయడం జరిగింది.
లైఫ్ లైన్ ఉడాన్ కింద ఎయిర్ ఇండియా, అలయన్స్ ఎయిర్, ఐ.ఏ.ఎఫ్., మరియు ప్రైవేట్ సంస్థలు 422 విమానాలు నడిపాయి. వీటిలో 244 విమానాలను ఎయిర్ ఇండియా మరియు అలయన్స్ ఎయిర్ సంస్థలు నడిపాయి. ఈ రోజు వరకు 790.22 టన్నుల సరుకు రవాణా అయ్యింది. ఈ రోజు వరకు లైఫ్ లైన్ ఉడాన్ విమానాలు 4,13,538 కిలోమీటర్ల వాయు మార్గంలో ప్రయాణించాయి. కోవిడ్-19 కు వ్యతియేకంగా భారతదేశం జరుపుతున్న పోరాటానికి మద్దతుగా దేశంలోని మారుమూల ప్రాంతాల ప్రజలకు అవసరమైన వైద్య సామాగ్రిని రవాణా చేయడానికి ఎమ్.ఓ.సి.ఏ. "లైఫ్ లైన్ ఉడాన్" విమానాలను నడుపుతోంది.
జమ్మూ, కశ్మీర్, లడఖ్, దీవులు మరియు ఈశాన్య ప్రాంతానికి క్లిష్టమైన వైద్య సామాగ్రి మరియు రోగులను తీసుకువెళ్ళడానికి పవన్ హన్స్ లిమిటెడ్ సంస్థతో పాటు హెలికాప్టర్ సేవలు వినియోగిస్తున్నారు. 2020 మే నెల 1వ తేదీ వరకు పవన్ హన్స్ సంస్థ 7,529 కిలోమీటర్లు ప్రయాణించి 2.3 టన్నుల సామాగ్రిని రవాణా చేసింది. ఈశాన్య ప్రాంతం, దీవుల ప్రాంతాలు, పర్వత రాష్ట్రాల పై ప్రత్యేక దృష్టి పెట్టడం జరిగింది. జమ్మూ, కశ్మీర్, లడఖ్, ఈశాన్య ప్రాంతం మరియు ఇతర దీవుల ప్రాంతాలకు ఎయిర్ ఇండియా మరియు ఐ.ఏ.ఎఫ్. సంయుక్తంగా సేవలందించాయి.
దేశీయ కార్గో సంస్థలు స్పైస్ జెట్, బ్లూ డార్ట్ మరియు ఇండిగో సంస్థలు వాణిజ్య పరంగా కార్గో విమానాలు నడిపాయి. 2020 మార్చ్ 24వ తేదీ నుండి మే నెల 1వ తేదీ వరకు స్పైస్ జెట్ కు చెందిన 734 కార్గో విమానాలు 12,77,213 కిలోమీటర్లు ప్రయాణించి 5,320 టన్నుల సరుకు రవాణా చేశాయి. వీటిలో 270 అంతర్జాతీయ కార్గో విమానాలు ఉన్నాయి. 2020 మార్చ్ 25వ తేదీ నుండి మే నెల 1వ తేదీ వరకు బ్లూ డార్ట్ సంస్థకు చెందిన 245 కార్గో విమానాలు 2,67,417 కిలోమీటర్లు ప్రయాణించి 4,179 టన్నుల సరుకు రవాణా చేశాయి. వీటిలో 12 అంతర్జాతీయ కార్గో విమానాలు ఉన్నాయి. 2020 ఏప్రిల్ 3వ తేదీ నుండి మే నెల 1వ తేదీ వరకు ఇండిగో సంస్థకు చెందిన 82 కార్గో విమానాలు 1,36,060 కిలోమీటర్లు ప్రయాణించి 393 టన్నుల సరుకు రవాణా చేశాయి. వీటిలో 27 అంతర్జాతీయ కార్గో విమానాలు ఉన్నాయి. వీటిలో ప్రభుత్వం కోసం ఉచితంగా రవాణా చేసిన మందులు కూడా ఉన్నాయి. 2020 ఏప్రిల్ 19వ తేదీ నుండి మే నెల 1వ తేదీ వరకు విస్తారా సంస్థకు చెందిన 20 కార్గో విమానాలు 28,590 కిలోమీటర్లు ప్రయాణించి 139 టన్నుల సరుకు రవాణా చేశాయి.
అంతర్జాతీయ రంగంలో, ఫార్మస్యూటికల్స్ మరియు వైద్య పరికరాలు, కోవిడ్ల-19 సహాయ సామాగ్రి రవాణా కోసం, ఈస్ట్ ఆసియా తో ఒక కార్గో ఎయిర్-బ్రిడ్జి ని ఏర్పాటు చేయడం జరిగింది. ఎయిర్ ఇండియా 842 టన్నుల మేర వైద్య సామాగ్రిని తీసుకువచ్చింది. దీనికి అదనంగా బ్లూ డార్ట్ సంస్థ 2020 ఏప్రిల్ 14వ తేదీ నుండి మే నెల 1వ తేదీ వరకు గుయాంగ్జ్ మరియు షాంఘై దేశాల నుండి 114 టన్నుల వైద్య సామాగ్రిని తీసుకువచ్చింది. స్పైస్ జెట్ సంస్థ మే నెల 1వ తేదీ వరకు షాంఘై మరియు గుయాంగ్జ్ దేశాల నుండి 204 టన్నుల వైద్య సామాగ్రిని తీసుకువచ్చింది. అదేవిధంగా స్పైస్ జెట్ సంస్థ మే నెల 1వ తేదీ వరకు హాంగ్ కాంగ్ మరియు సింగపూర్ దేశాల నుండి 16 టన్నుల వైద్య సామాగ్రిని తీసుకువచ్చింది.
రహదారి రవాణా, హైవేల మంత్రిత్వ శాఖ
మోటారు వాహన పత్రాల చెల్లుబాటు తేదీని ఈ సంవత్సరం డిసెంబరు వరకు పొడిగింపు
మోటారు వాహనాల చట్టం, 1988 మరియు కేంద్ర మోటారు వాహనాల చట్ట నిబంధనలు, 1989 ప్రకారం మోటారు వాహనాల యోగ్యత, రహదారి అనుమతి, అనుమతి పత్రం, నమోదు మరియు ఇందుకు సంబంధించిన ఇతర పత్రాల చెల్లుబాటును 31 డిసెంబర్ 2020 వరకు పొడిగిస్తూ కేంద్ర రోడ్డు రవాణా మరియు రహదారి మంత్రిత్వ శాఖ నిర్ణయం తీసుకుంది. మోటారు వాహనాల చట్టం, 1988 మరియు కేంద్ర మోటారు వాహనాల చట్ట నిబంధనలు, 1989 ప్రకారం వాహన పత్రాల చెల్లుబాటును ముందుగా ఈ సంవత్సరం 30 మార్చి అనంతరం 9 జూన్ వరకు పొడిగించింది. వాహన యోగ్యత, అన్నిరకాల అనుమతులు, అనుమతి పత్రాలు, నమోదు మరియు సంబంధిత ఇతర పత్రాల చెల్లుబాటును 30 సెప్టెంబర్ 2020 వరకు చెల్లుబాటుగా పరిగణించాలని సూచించింది.
కాగా ప్రస్తుతం కోవిడ్-19 వేగంగా వ్యాప్తి చెందుతున్న నేపథ్యంలో 1 ఫిబ్రవరి 2020 నాటికి గడువు తీరే అన్ని పత్రాల గడువును 31 డిసెంబర్ 2020 నాటి వరకు చెల్లుబాటు అవుతాయని కేంద్ర రోడ్డు రవాణా మరియు రహదారి మంత్రిత్వ శాఖ తెలిపింది. కేంద్ర రోడ్డు రవాణా మరియు రహదారి మంత్రిత్వ శాఖ తీసుకున్న ఈ నిర్ణయం సామాన్య ప్రజానీకానికి రవాణా సంబంధిత సేవల్లో ఏంతో సహాయపడుతుందని ఆశిస్తున్నారు.
మంత్రిమండలి
ఆదాయం పై పన్ను కు సంబంధించి ఎగవేత ను అరికట్టేందుకు, ద్వంద్వ పన్నుల నివారణ కు సంబంధించి బ్రెజిల్ కు మరియు భారతదేశాని కి మధ్య ఒప్పంద సవరణ నియమావళి కి ఆమోదం తెలిపిన మంత్రిమండలి
భారత ప్రభుత్వం, ఫెడరేటివ్ రిపబ్లిక్ ఆఫ్ బ్రెజిల్ ల మధ్య ద్వంద్వ పన్ను ల నివారణ కు, ఆదాయం పై పన్ను కు సంబంధించి ఎగవేత ను అరికట్టేందుకు ఉద్దేశించిన ఒప్పంద సవరణ నియమావళి ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదించింది.
అమలు వ్యూహం, లక్ష్యాలు:
మంత్రివర్గం ఆమోదం తరువాత ఈ నియమావళి ని అమలు లోకి తెచ్చే ప్రక్రియ కు సంబంధించిన విధి విధానాల ను పూర్తి చేయడం జరుగుతుంది. దీని అమలు ను మంత్రిత్వ శాఖ పర్యవేక్షించి, తెలియజేస్తుంది.
ప్రధాన ప్రభావం:
ద్వంద్వ పన్ను ల నివారణ తీర్మానాన్ని అంతర్జాతీయ ప్రమాణాల స్థాయి కి పెంచడం ద్వారా భారతదేశం, బ్రెజిల్ ల మధ్య ఒప్పంద నియమావళి సవరణ ద్వంద్వ పన్ను లు లేకుండా చూస్తుంది.
డిటిఎస్ ద్వారా కాంట్రాక్టు ను కుదుర్చుకొనే దేశాల మధ్య పన్ను హక్కుల ను స్పష్టం గా తెలియజేయడం జరుగుతుంది. ఇది ఇరు దేశాల పెట్టుబడిదారులకు, వ్యాపారాల కు పన్ను స్పష్టత ను ఇస్తుంది.
ఈ సవరణ నియమావళి ఆయా దేశాల లో వడ్డీ పైన రాయల్టీ లు, టెక్నికల్ సర్వీసు ఫీజుల పై పన్ను రేటుల ను తగ్గించడం వల్ల పెట్టుబడులు తరలి రావడానికి అవకాశం కలుగుతుంది. సవరణ నియమావళి కనీస ప్రమాణాల ను అమలు చేస్తుంది. అలాగే జి-20 ఒఇసిడి బేస్ ఇరోజన్ ఫిట్ షిఫ్టింగ్  ప్రాజెక్టు సిఫారసుల ను అమలు చేస్తుంది. బిఇపిఎస్ ప్రాజెక్టు కింద సులభతర ప్రయోజనాల పరిమితి క్లాజు, డిటిఎస్ కి సంబంధించిన సాధారణ దుర్వినియోగ వ్యతిరేక క్లాజు, ప్రియాంబుల్ టె క్స్ ట్ లను చేర్చడం జరిగింది. దీని వల్ల పన్నుప్రణాళిక వ్యూహాల ను నియంత్రిస్తుంది. పన్ను నిబంధనల లో పొంతన లేని నిబంధనల ను తొలగిస్తుంది.
అంశాల వారీ గా వివరాలు :
ఎ. ప్రస్తుతం భారతదేశం, బ్రెజిల్ ల మధ్య గల డిటిఎసి పై 1988వ సంవత్సరం ఏప్రిల్ 26వ తేదీ న సంతకాలు జరిగాయి. తదనంతరం 2013వ సంవత్సరం అక్టోబర్ 15వ తేదీ న ఒక ప్రొటోకాల్ సంతకం చేయడం ద్వారా దాని ని సవరించారు. ఇది సమాచార మార్పిడి కి సంబంధించింది. ప్రస్తుత ప్రొటోకాల్ ద్వారా డిటిఎసి ని పలు ఇతర అంశాల విషయం లో సవరించడమైంది.
బి. సవరించిన డిటిఎస్ , జి-20 ఒఇసిడి బేస్ ఇరోజన్, ప్రాఫిట్ షిఫ్టింగ్  ప్రాజెక్టు ఇతర సిఫారసు లు, కనీస ప్రమాణాల ను అమలు చేస్తుంది.
పూర్వ రంగం:
ప్రస్తుతం భారతదేశం, బ్రెజిల్ ల మధ్య ఉన్న ద్వంద్వ పన్ను ల నివారక ఒప్పందం  చాలా పాత ది. దీని ని ప్రస్తుత అంతర్జాతీయ పరిణామాల కు అనుగుణం గా మార్పు చేయవలసిన అవసరం ఏర్పడింది. అలాగే జి.20, ఒఇసిడి బేస్ ఇరోజన్, ప్రాఫిట్ షిఫ్టింగ్ ప్రాజెక్ట్ ల లో గల సిఫారసుల ను అమలు చేయడానికి ఈ సవరణ లు అవసరం అయ్యాయి.
(
రైల్వే మంత్రిత్వ శాఖ
డీఎఫ్సీలో చివరి మైలు అనుసంధానత ఉండేలా నిర్ధారించుకోవాలిః శ్రీ పియూష్ గోయల్
- రాబోయే డీఎఫ్సీ పురోగతిని సమీక్షించిన కేంద్ర రైల్వే, వాణిజ్యం, పరిశ్రమల, వినియోగదారుల వ్యవహారాలు, ఆహార, ప్రజాపంపిణీ శాఖల మంత్రి శ్రీ పియూష్ గోయల్
దేశంలో డీఎఫ్సీ సమస్యల పరిష్కార పురోగతిని వేగవంతం చేస్తున్నందున.. డీఎఫ్సీలు చివరి మైలు అనుసంధానతను కలిగి ఉండడం నిర్ధారించుకోనేలా సన్నద్ధం కావాలని కేంద్ర రైల్వేలు, వాణిజ్యం, పరిశ్రమలు, వినియోగదారుల వ్యవహారాలు, ఆహార, ప్రజాపంపిణీ శాఖల మంత్రి శ్రీ పియూష్ గోయల్ ఇక్కడ సూచించారు. రాబోయే డీఎఎఫ్సీల యొక్క పురోగతి సమీక్షిస్తూ కేంద్ర మంత్రి శ్రీ పియూష్ గోయల్ ఈ సూచన చేశారు. డీఎఫ్సీలకు సంబంధించిన మిగతా భూ సేకరణ కూడా త్వరగా పూర్తయ్యేలా చూసేందుకు అధికారులు వాటాదారులతో నిరంతరం నిమగ్నమై ఉంటూ, సమన్వయం చేయడం కొనసాగించాలని ఆయన అధికారులను కోరారు. రోజువారీ సమర్థవంతమైన పర్యవేక్షణ మరియు ప్రాజెక్ట్ సమస్యల పరిష్కారం కోసం ప్రతి ప్రాజెక్ట్కు రైల్వే శాఖ ఒక సీనియర్ అధికారి నేతృత్వంలో పూర్తిగా అంకితమైన నిర్వహణ బృందాలను ఏర్పాటు చేయాలని మంత్రి సూచించారు. ఈస్టర్న్ డెడికేటెడ్ ఫ్రైట్ కారిడార్  లోని 351 కిలోమీటర్ల పొడవైన ‘న్యూ భావ్పూర్- న్యూ ఖుర్జా విభాగం’ను ప్రధాన మంత్రి శ్రీ నరేంద్ర మోడీ రేపు ప్రారంభించనున్న విషయం ఇక్కడ గమనార్హమని మంత్రి అన్నారు. ఈ కార్యక్రమంలో భాగంగా ప్రయాగ్రాజ్ వద్ద ఈడీఎఫ్సీ ఆపరేషన్ కంట్రోల్ సెంటర్ను  కూడా ప్రధాని శ్రీ నరేంద్ర మోడీ ప్రారంభిస్తారని ఆయన అన్నారు. డెడికేటెడ్ ఫ్రైట్ కారిడార్ కార్పొరేషన్ ఆఫ్ ఇండియా వెస్ట్రన్ డీఎఫ్సీ  మరియు తూర్పు డీఎఫ్సీ  నిర్మిస్తోంది.
జౌళి మంత్రిత్వ శాఖ
"నేషనల్ టూరిజం అవార్డ్ 2018-19 ఫర్ బెస్ట్ స్టాండలోన్ కన్వెన్షన్ సెంటర్" అందుకున్న గ్రేటర్ నోయిడాలోని ఇండియా ఎక్స్పో సెంటర్ & మార్ట్
ఇండియా ఎక్స్పో సెంటర్ & మార్ట్లో 34 మెగావాట్ల అంతరాయం లేని విద్యుత్ సరఫరాతో పాటుగా 134 పడకల హోటల్ను త్వరలో ప్రారంభించనున్నారు.
సెప్టెంబర్ 27, 2022న ఢిల్లీలోని విజ్ఞాన్ భవన్లో జరిగిన “నేషనల్ టూరిజం అవార్డ్స్” 2022 వేడుకలో ఇండియా ఎక్స్పో సెంటర్ & మార్ట్ ప్రతిష్టాత్మకమైన ‘నేషనల్ టూరిజం అవార్డ్ 2018-19 ఫర్ బెస్ట్ స్టాండలోన్ కన్వెన్షన్ సెంటర్’ని అందుకుంది.
భారత ఉపరాష్ట్రపతి శ్రీ జగదీప్ ధంకర్ సమక్షంలో ఇండియా ఎక్స్పోజిషన్ మార్ట్ లిమిటెడ్ చైర్మన్ శ్రీ రాకేష్ కుమార్ మరియు ఇండియా ఎక్స్పోజిషన్ మార్ట్ లిమిటెడ్ సీఈఓ శ్రీ సుదీప్ సర్కార్ ఈ అవార్డును అందుకున్నారు. ఈ కార్యక్రమంలో కేంద్ర పర్యాటక, సంస్కృతిక మరియు ఈశాన్య ప్రాంత అభివృద్ధి మంత్రి శ్రీ జి.కిషన్ రెడ్డి, కేంద్ర పర్యాటక శాఖ సహాయ మంత్రి శ్రీ అజయ్ భట్ మరియు టూరిజం శాఖ సెక్రటరీ శ్రీ అరవింద్ సింగ్ పాల్గొన్నారు.
ఈ కార్యక్రమంలో ఐఈఎంఎల్ ఛైర్మన్ శ్రీ రాకేష్ కుమార్ మాట్లాడుతూ..ఇండియా ఎక్స్పోజిషన్ మార్ట్ లిమిటెడ్  బృందం కృషిని మరియు అంకితభావాన్ని గుర్తించినందుకు భారత ప్రభుత్వానికి ధన్యవాదాలు తెలిపారు. ఇప్పటికే అనేక అవార్డులను అందుకున్న ఐఈఎంఎల్ ఖ్యాతిలో ఇది మరోమైలురాయిగా నిలుస్తుందని చెప్పారు.
గ్రేటర్ నోయిడాలో ఉన్న ఇండియా ఎక్స్పో సెంటర్ & మార్ట్ భారతదేశంలో అతిపెద్ద ఇంటిగ్రేటెడ్ వెన్యూ ప్రొవైడర్లలో ఒకటని ఆయన తెలిపారు. ఇందులో ప్రపంచ స్థాయి సౌకర్యాలు మరియు అంతర్జాతీయ వ్యాపార-వాణిజ్య ప్రదర్శనలు, సమావేశాలు, సదస్సులు, ఉత్పత్తి లాంచ్లను నిర్వహించడానికి మరియు ప్రమోషనల్ ఈవెంట్లను నిర్వహించడానికి అవసరమైన సదుపాయాలు ఉన్నాయి.
భారతదేశంలోని ప్రముఖ ఎంఐసీఈ గమ్యస్థానమైన గ్రేటర్ నోయిడాలో ఈ వేదిక వ్యూహాత్మకంగా ఉందని ఆయన అన్నారు. ఇది 2,35,000 చదరపు మీటర్ల విస్తీర్ణంలో అన్ని రకాల వ్యాపార కార్యక్రమాలకు అనువైన సౌకర్యాలతో కూడిన ప్రపంచ స్థాయి వేదిక. ఇండియా ఎక్స్పో సెంటర్ & మార్ట్లో దాదాపు 800 భారతీయ ఎగుమతిదారుల శాశ్వత షోరూమ్లు ఉన్నాయి మరియు 14 బహుళ ప్రయోజన హాళ్లు  29 సమావేశ గదులు , 4 ఓపెన్ ఏరియాలు మరియు 4 స్పెషాలిటీ రెస్టారెంట్లు ఉన్నాయి. ఇందులో కొనుగోలుదారుల లాంజ్, ఫారిన్ ఎక్స్ఛేంజ్ అవుట్లెట్ మరియు లాజిస్టిక్ సపోర్ట్, 2000 కార్లకు విస్తృతమైన పార్కింగ్ మరియు ఆధునిక భద్రతతో పాటు వైఫై కనెక్టివిటీ ఉంది. ఇందులో త్వరలో 134 పడకల హోటల్ ఏర్పాటు కాబోతోంది. అలాగే 34 మెగావాట్ల నిరంతర విద్యుత్ సరఫరా ఉంటుంది. వేదిక వద్ద ఇంధన ఆదాకు ప్రాధాన్యత ఇవ్వబడింది. అలాగే హాళ్ల పైకప్పులపై ఏర్పాటు చేసిన 3ఎండబ్ల్యూ సోలార్ పవర్ జనరేషన్ ప్లాంట్ ఇందుకు ఉపయోగపడుతుంది. ఈ వేదిక ఐఎస్ఓ 9001:2015, 14001:2015 మరియు 45001:2018 ధృవీకరణలను కూడా పొందింది.
ఎగ్జిబిషన్లు మరియు ట్రేడ్ ఫెయిర్ల నిర్వహణలో ఇండియా ఎక్స్పో మార్ట్కు సుమారు 16 సంవత్సరాల అనుభవం ఉంది. భారత హస్తకళలు మరియు బహుమతుల ఫెయిర్, ఎలెక్రామా, ఆటో ఎక్స్పో - ది మోటర్ షో, సిపిహెచ్ఐ&పి-ఎంఈసీ మరియు ప్రింట్ ప్యాక్, కాప్ 14, పెట్రోటెక్'22 మరియు ఇటీవల వరల్డ్ డైరీ కాంగ్రెస్'22 మరియు అనేక ఇతర ప్రదర్శనలు గ్రేటర్ నోయిడాలోని ఇండియా ఎక్స్పో సెంటర్ & మార్ట్లో నిర్వహించబడ్డాయి. గౌరవనీయ ప్రధానమంత్రి, గౌరవనీయ కేంద్ర హోం మంత్రి, పలువురు క్యాబినెట్ మంత్రులు మరియు రాష్ట్రాల ముఖ్యమంత్రులతో సహా అనేక మంది వీవీఐపీలు ఈ వేదికను సందర్శించారని ఇండియా ఎక్స్పోజిషన్ మార్ట్ లిమిటెడ్ సిఈఓ శ్రీ సుదీప్ సర్కార్ తెలియజేశారు.
గ్రామీణాభివృద్ధి మంత్రిత్వ శాఖ
రెండుకోట్ల లక్షాధికారి దీదీల ను తీర్చిదిద్దాలనేది లక్ష్యంగా ఉంది; డ్రోన్ ల నుఎగురవేసే శక్తి ని మహిళా స్వయం సహాయ సమూహాల కు ప్రదానం చేయడం జరుగుతుంది:ప్రధాన మంత్రి
ఈ రోజు న 77వ స్వాతంత్ర్య దినం నాడు ఎర్ర కోట బురుజుల మీది నుండి దేశ ప్రజల ను ఉద్దేశించి ప్రధాన మంత్రి శ్రీ నరేంద్ర మోదీ ప్రసంగిస్తూ, గ్రామాల లో రెండు కోట్ల మంది ‘లక్షాధికారి దీదీల’ను తీర్చిదిద్దాలనే లక్ష్యం తో మహిళా స్వయం సహాయ సమూహాల  తో కలసి ప్రభుత్వం కృషి చేస్తోంది అన్నారు. ప్రస్తుతం పది కోట్ల మంది మహిళ లు మహిళా స్వయం సహాయ సమూహాలతో అనుబంధాన్ని కలిగివున్నారు అని ప్రధాన మంత్రి తెలిపారు. ‘‘పల్లెల లో ఇవాళ, ఎవరికైనా బ్యాంకు లో ఒక దీదీ, ఆంగన్ వాడీ లో ఒక దీదీ మరియు మందుల ను అందజేయడం లో మరొక దీదీ ఎదురుపడేందుకు అవకాశం ఉంది.’’ అని ఆయన అన్నారు.
ప్రధాన మంత్రి వ్యవసాయ సంబంధి విజ్ఞానశాస్త్రాన్ని గురించి మాట్లాడారు. శాస్త్రవిజ్ఞానం యొక్క మరియు విజ్ఞానశాస్త్రం యొక్క సామర్థ్యాన్ని గ్రామీణ అభివృద్ధి కోసం వినియోగించుకోవాలి అని ఆయన అన్నారు. 15,000 మహిళా స్వయం సహాయ సమూహాల కు డ్రోన్ ల ను పనిచేయంచడం కోసం మరియు వాటి కి మరమ్మతులు చేయడం కోసం రుణాల ను మరియు శిక్షణ ను అందించడం జరుగుతుందని ప్రధాన మంత్రి అన్నారు. ఈ మహిళా స్వయం సహాయ సమూహాల వారు ‘‘డ్రోన్ కీ ఉడాన్’’ ను ఆచరణ లోకి తెస్తారు అని ప్రధాన మంత్రి తెలియజేశారు.
ప్రధాన మంత్రి కార్యాలయం
వైద్యుల దినం నాడు వైద్యుల కు అభినందనలు తెలిపిన ప్రధాన మంత్రి
వైద్యుల దినం సందర్భం లో ప్రధాన మంత్రి శ్రీనరేంద్ర మోదీ వైద్యుల కు అభినందన లు తెలియజేశారు.
‘‘వైద్యుల దినం నాడు వైద్యులందరికీ ఇవే నాఅభినందన లు. మందుల లోకం లో భారతదేశం వేస్తున్నటువంటి అడుగులు ప్రశంసనీయం గా ఉన్నాయి; అవి మన గ్రహాన్ని మరింత ఆరోగ్యవంతం గా మలచడం లో తోడ్పాటు ను అందించాయి.
కొద్ది రోజుల కిందట #MannKiBaat  కార్యక్రమం లో నేను అన్న మాటలు ఈ కింద లింకు లో వినవచ్చును’’ అని ప్రధాన మంత్రి ఒక ట్వీట్ లో పేర్కొన్నారు.
(